**Opis zadatka:**

Banka izdaje kreditne kartice fizičkim osobama koje apliciraju za iste.

Potrebno je razviti mini-aplikaciju za evidentiranje klijenata koji traže izradu kreditnih kartica.

Svaki klijent ima sljedeće atribute: Ime, Prezime, OIB i Status kartice (statusi proizvoljni npr. "Pending", "Approved", "Rejected",…).

Aplikacija treba osigurati permanentno spremanje podataka, preferirano u bazu podataka (npr. H2) ili datoteku.

**Funkcionalnosti aplikacije:**

**1**. Evidentiranje klijenata:

Unos podataka o klijentu (Ime, Prezime, OIB, Status kartice) i spremanje u bazu podataka.

**2**. Pretraživanje baze:

Mogućnost pretraživanja klijenata prema OIB-u. Ako klijent postoji u bazi, aplikacija vraća njegove podatke (Ime, Prezime, OIB, Status kartice). U suprotnom, ne vraća ništa.

**3.** Prosljeđivanje podataka na API:

Za pronađenu osobu, podatke je potrebno proslijediti na dani RESTful API (endpoint i metoda su definirani u priloženoj YAML datoteci).

**4**. Brisanje klijenta:

Omogućiti brisanje klijenta prema OIB-u.

**5**. RESTful Metode:

Implementirati potrebne metode kao RESTful API.

**Bonus značajke:**

- Bonus Feature I:

Implementirati zaprimanje statusa izrade kartice preko KAFKA topica. (Statusi kartice proizvoljni)

- Bonus Feature II:

Izraditi jednostavnu formu za korisničku podršku korištenjem React-a. Ako se ne želi raditi frontend, dovoljan je jednostavan interface putem HTTP konzole.

**Tehnički detalji:**

- Aplikacija treba biti razvijena u Javi, poželjno korištenjem frameworka poput Spring Boot-a.

- Permanentno spremanje podataka u bazu npr. H2 (uz konfiguraciju tablice i primjera).

- Dodati sučelje za slanje podataka API-u prema zadanoj strukturi.

- Sve dodatne značajke kao što su testovi, logging i slično, su dobrodošle.

- Kada je aplikacija gotova, postaviti je na javni GIT i poslati link.

- Na tehničkom razgovoru će se prokomentirati rješenje.

U slučaju da nešto nije jasno ili su potrebna dodatna pojašnjenja, slobodno se javi!